आदर्श घोटाले में नाम आने के बाद अपनी कुर्सी गंवा चुके महाराष्ट्र के पूर्व मुख्यमंत्री अशोक चव्हाण का नाम एक और जमीन घोटाले में उछल रहा है। महाराष्ट्र के यवतमाल जिले में खेलकूद के मैदान पर गैरकानूनी तरीके से स्कूल की तीन मंजिला बिल्डिंग खड़ी करने के मामले में चव्हाण के खिलाफ मामला दर्ज हुआ है।   चव्हाण के साथ इस मामले में राज्य के शिक्षा मंत्री राजेन्द्र दर्डा राज्यसभा सांसद विजय दर्डा, पूर्व जिला कलेक्टर संजय देशमुख सहित 15 और लोगों के नाम हैं। आरोप है कि जमीन हड़प कर उस पर विजय दर्डा की जवाहरलाल दर्डा एजुकेशन सोसायटी ने तीन मंजिला बिल्डिंग बना ली। तत्कालीन मुख्यमंत्री अशोक चव्हाण ने आला अधिकारियों के ऐतराज के बावजूद निर्माण के जायज होने पर ठप्पा लगा दिया। मामले में अदालत ने पुलिस को दो महीने के भीतर जांच पूरी कर रिपोर्ट सौंपने की हिदायत दी है।
आदर्श घोटाले में नाम आने के बाद अपनी कुर्सी गंवा चुके महाराष्ट्र के पूर्व मुख्यमंत्री अशोक चव्हाण का नाम एक और जमीन घोटाले में उछल रहा है।